|  |
| --- |
| **IZVJEŠĆE 0 PROVEDENOM SAVJETOVANJU SA ZAINTERESIRANOM JAVNOŠĆU** |
| Naziv nacrta zakona, drugog propisa ili akta | Odluka o načinu pružanja javne usluge sakupljanja komunalnog otpada na području Grada Šibenika |
| Naziv tijela nadležnog za izradu nacrta | Grad Šibenik, Upravni odjel za komunalne djelatnosti |
| Razdoblje savjetovanja*(početak i završetak)* | 10. studenog 2022. – 10. prosinca 2022. |
| Obrazloženje razloga i ciljeva koji se žele postići donošenjem akta odnosno drugog dokumenta | Omogućiti zainteresiranoj javnosti, sukladno Zakonu o gospodarenju otpadom i Zakonu o zaštiti potrošača, na uvid te dostavljanje mišljenja i primjedbi na izrađen nacrt prijedloga Odluke.Javnost se upoznaje s načinom i uvjetima pružanja javne usluge sakupljanja komunalnog otpada (prikupljanje miješanog komunalnog otpada, biootpada, reciklabilnog i glomaznog otpada, korištenje reciklažnog dvorišta i dr.), kategorijama korisnika, bitnim svojstvima spremnika za sakupljanje otpada, cijenom obvezne minimalne javne usluge, općim uvjetima ugovora s korisnicima, i dr.Predmetna Odluka ima za cilj uspostaviti javnu uslugu sakupljanja komunalnog otpada na području grada Šibenika na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, javnosti rada i onečišćivač plaća, kako bi se osiguralo i poticalo odvojeno sakupljanje otpada.  |
| Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt zakona, drugog propisa ili akta | ZELENI GRAD ŠIBENIK d.o.o. Šibenik, Stjepana Radića 100,kao davatelj usluge sakupljanja komunalnog otpada na području Grada Šibenika |
| Primjedbe, komentari i prijedlozi na pojedine odredbe javnog poziva | Predlažemo da se u Odluci o načinu pružanja javne usluge sakupljanja komunalnog otpada na području Grada Šibenika izmijeni članak 30. stavak 4. na način da glasi:(4) U slučaju kad su korisnici usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima, davatelj usluge određuje udio korisnika usluge u korištenju zajedničkog spremnika na način da prvo utvrđuje: - za kućanstvo kao korisnika usluge – broj fizičkih osoba u kućanstvu- za pravnu osobu kao korisnika usluge – broj osoba kojima je mjesto rada na tom obračunskom mjestu, a za pravne osobe koje pružaju usluge smještaja i broj ležajeva.- za fizičku osobu – obrtnika kao korisnika usluge – broj osoba kojima je mjesto rada na tom obračunskom mjestu, a za fizičke osobe – obrtnike koji pružaju usluge smještaja i broj ležajeva.- za iznajmljivače – broj osoba za koje je smještajni objekt predviđen (ne uključujući pomoćne ležajeve). Također predlažemo da se u Odluci izmijeni i članak 39. stavak 1. točka 1. na način da glasi:1. ako ne koristi javnu uslugu na području na kojem se nalazi nekretnina korisnika usluge na način da proizvedeni komunalni otpad predaje putem zaduženog spremnika, ugovorna kazna iznosi 600,00 kuna/79,64 EUR-a za korisnika kućanstvo, te 2.400,00 kuna/318,53 EUR-a za korisnika koji nije kućanstvo;**Odgovor:**Prijedlog “ZELENI GRAD ŠIBENIK d.o.o. se prihvaća te će se predložene izmjene unijeti u prijedlog Odluke o načinu pružanja javne usluge sakupljanja komunalnog otpada na području Grada Šibenika |

Sukladno odredbama članka 11. stavka 4. Zakona o pravu na pristup informacijama (NN 25/13, 85/15 i 69/22), Grad Šibenik izradio je ovo izvješće o savjetovanju s javnošću i objavit će ga na svojoj internetskoj stranici, te ga dostaviti tijelu koje donosi opći akt.

Šibenik, 12. prosinca 2022.

KLASA:024-01/22-01/2

URBROJ:2182-1-03/1-22-2

PROČELNIK:

Ante Nakić ,struč.spec.ing.aedif